Adellea Sofea

Adellea Sofea merupakan sebuah siri drama televisyen romantik Malaysia 2019 arahan Shahrulezad Mohameddin, dibintangi oleh Mira Filzah dan Ungku Ismail Aziz. Siri ini memulakan tayangan perdana di Slot Akasia TV3 bermula 6 Disember 2019 menggantikan Setelah Ku Dimiliki.Drama Adellea Sofea (TV3) My Info Taip (5 Disember 2019). Dicapai pada 8 Januari 2020.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan tentang Adellea Sofea (Mira Filzah), seorang pensyarah berkelulusan Ijazah Sarjana yang amat selektif memilih calon suami. Sofea yang mempunyai ramai pengikut di laman sosialnya sering memuat naik kata-kata dan video penuh motivasi dalam memberi panduan bagaimana untuk memilih pasangan yang baik untuk wanita.

Dalam diam, Sofea sedang berkawan dengan Alif Firdhaus (Ungku Ismail Aziz) yang dikenalinya di medium media sosial selama dua tahun. Sofea tertarik dengan Fir kerana Fir sering memuat naik videonya  bermain gitar dan seringkali juga dia tujukan video khas untuk Sofea. Hanya melalui kata-kata yang Firdhaus kongsikan dalam media sosial, Sofea menyimpulkan yang Firdhaus datang dari keluarga yang bahagia. Secara tak langsung, Sofea berpendapat yang Firdhaus adalah lelaki yang sempurna juga untuk menjadi suami. Namun, tanpa Sofea ketahui, Firdhaus menyimpan satu rahsia. 

Perkenalan dengan Dr. Fauziah (Fazlina Ahmad Daud) yang sebenarnya ibu kepada Fir membawa Sofea ke rumah keluarga Firdhaus dan dikejutkan dengan kepulangan Firdhaus secara tiba-tiba. Sejak itu, perhubungan mereka semakin serius tetapi adik, Firdhaus iaitu Illya (Bella Dally) tidak bersetuju dengan perhubungan tersebut.

Illya menyimpan dendam kepada Fir, kerana ibunya, Dr. Fauziah sering menyebelahi abangnya berbanding dirinya. Encik Izham (Roy Azman), bapa mereka, Ikram (Fizo Omar), sepupu mereka dan Illya kurang senang kepulangan Firdhaus kerana ada rahsia di antara mereka. Kemudian, Firdhaus nyatakan hasrat untuk berkahwin dengan Sofea. 

Dr. Fauziah gembira dengan hasrat anaknya kerana dia berkenaan Sofea menjadi menantunya manakala Encik Izham menerima keputusan itu supaya Suzie Tan (Jasmine Suraya Chin), rakan baik Fir yang dianggap sebagai perosak hidup Fir, tidak lagi mengganggu anaknya. Setelah berkahwin, segalanya mula berubah apabila Sofea mendapat tahu Firdaus merupakan seorang penagih dadah. Rumahtangga yang bahagia mula berantakan.

Pelakon

Pelakon utama
 Mira Filzah sebagai Adellea Sofea
 Ungku Ismail Aziz sebagai Firdhaus

Pelakon pembantu
 Jasmine Suraya Chin sebagai Suzy
 Bella Dally sebagai Illya
 Fizo Omar sebagai Ikram
 Josiah Hogan sebagai Karl
 Cassia Iman sebagai Damia
 Fazlina Ahmad Daud sebagai Dr. Fauziah
 Roy Azman sebagai Encik Izham
 Uchee Fukada sebagai Rina
 Kazar Saisi sebagai Aziz
 Iman Zulkarnain sebagai Zahim
 Sharisa Haris sebagai Jenab/Jamilah
 Remy Maghrib sebagai Sham
 Mohd Fazly Fuad (Ahfad) sebagai Fahmy

Runut bunyi
 "Tentang Rahsia" - Judika dan Shila Amzah
 "Syarat Bahagia" - Dinda Permata
 "Selalu Denganmu" - Amylea Azizan dan Kaer Azami
 "Bagai Lagu Indah" - Adzrin

Sambutan
Adellea Sofea mendapat sambutan daripada penonton sekaligus menjadi sohor kini No. 1 di Twitter.Adellea Sofea trending No.1 di Twitter  Hot FM (7 Januari 2020). Dicapai pada 8 Januari 2020.

Episod terakhir disiarkan pada 14 Januari 2020, mendapat sambutan daripada warganet yang terhibur dengan adegan Sofea bermain gitar untuk suaminya Firdhaus yang koma di hospital.Netizen Terhibur Logik Adegan Mira Filzah Main Gitar Kepada Suami Koma Dalam Adellea Sofea The Vocket (15 Januari 2020). Dicapai pada 19 Januari 2020.Dari Koma Terus Bangun Gara-Gara Menyanyi Lagu M Nasir, Episod Akhir Adellea Sofea Jadi Bahan Ketawa Oh Bulan (15 Januari 2020). Dicapai pada 19 Januari 2020. Babak itu menarik perhatian netizen kerana dikatakan tidak menggunakan peralatan perubatan betul untuk pesakit koma, pengarahnya Shahrulezad Mohammeddin menjelaskan pihaknya telah mendapat kebenaran pihak hospital sebelum memulakan penggambaran babak tersebut.Qarami Hashim (15 Januari 2020). “Teguran seolah-olah kami di set bodoh belaka” - Pengarah Adellea Sofea sudah habis ribuan ringgit untuk babak di hospital mStar Online. Dicapai pada 8 Februari 2020.

Rujukan

Pautan luar

 Adellea Sofea on YouTube

Kategori:Drama Melayu 2019
Kategori:Drama Melayu 2020
Kategori:Rancangan TV3